Parti Kuasa Rakyat (Korea Selatan)

Parti Kuasa Rakyat (Bahasa Korea: 국민의힘, Bahasa Inggeris: People Power Party), dahulunya dikenali sebagai Parti Perpaduan Masa Depan () merupakan parti politik konservatif di Korea Selatan.

Parti itu dibentuk pada 17 Februari 2020 atas penggabungan Parti Korea Kebebasan, Parti Konservatif Baru dan Majulah ke Masa Depan 4.0, serta beberapa parti-parti dan pertubuhan kecil yang lain. Pada hari penubuhannya, parti itu mempunyai 113 MP di Perhimpunan Kebangsaan. Parti itu juga berhubungan dengan parti kecil iaitu Parti Korea Masa Depan.

Sejarah

Latar belakang 
Skandal politik pada 2016 menyebabkan Presiden Park Geun-hye dipecat, dan beberapa ahli-ahli parlimen dari Parti Saenuri keluar menubuhkan Parti yang Benar (BP). Parti Saenuri lalu menukar namanya ke Parti Korea Kebebasan (LKP), biarpun pemecatan terakhir Park pada 10 Mac 2017 menyebabkan parti itu de jure kehilangan kedudukan parti pemerintahnya. Sesusah kemenangan calon Parti Demokratik Bersama Moon Jae-in pada 9 Mei, parti itu menjadi pembangkang secara rasmi.

Meskipun beberapa MP dari BP umum keluar dan menyertai semula ke LKP, LKP gagal mendapat sokongan yang mencukupi, menyebabkan parti itu kalah teruk dalam pilihan raya tempatan pada 2018. Presiden LKP Hong Jun-pyo segera melepaskan jawatan untuk bertanggungjawab atas kecundangan yang amat teruk. Parti yang Sebenar, yang telah bergabung dengan Parti Nasional untuk membentuk Parti Masa Depan yang Benar (BMP), juga menghadapi kekalahan pada pilihan raya tempatan tersebut.

Kedua-dua parti konservatif kemudian mengadakan pemilihan kepimpinan masing-masing. Pada 2 September 2018, BMP telah memilih Sohn Hak-kyu sebagai Presiden barunya. Pada 27 Februari 2019, LKP juga memilih bekas Perdana Menteri Hwang Kyo-ahn sebagai Presiden barunya. Tidak lama kemudian, Lee Un-ju, seorang MP dari BMP, umum keluar partinya dan dijangka menyertai LKP, namun membentuk parti baru yang bernama Majulah ke Masa Depan 4.0. Bekas ahli-ahli parlimen BMP yang lain menghadapi konflik dengan Presiden Sohn juga keluar parti menubuhkan Parti Konservatif Baru. Sebagai "penyatuan konservatif", Parti Korea Kebebasan, Majulah ke Hadapan 4.0 dan Parti Konservatif Baru bersetuju untuk bergabung dan menubuhkan parti baru.

Pada awalnya, nama parti baru ditetapkan sebagai Parti Baru Perpaduan Raya (Bahasa Korea: 대통합신당), tetapi kemudian menukar namanya ke Parti Perpaduan Masa Depan (Bahasa Korea: 미래통합당). Park Hyung-joon, yang mengetuai penggabungan dan refoundasi, menjelaskan bahawa nama tersebut menunjukkan sokongan untuk belia dan perpaduan politik.

Kongres pengasasan 
Pada 17 Februari 2020, 3 parti konservatif akhirnya digabungkan dan diasaskan sebagai Parti Perpaduan Masa Depan. Parti itu lalu memilih Presiden LKP Hwang Kyo-ahn sebagai Presiden barunya. Kepimpinan parti baru menyerupai LKP, meskipun beberapa Naib Presiden contohnya Won Hee-ryong dan Kim Yŏng-hwan bukannya bekas ahli-ahli LKP.

Presiden Republik Korea Moon Jae-in dan Presiden Parti Demokratik Lee Hae-chan mengucapkan tahniah atas pengasasan parti baru ini, malah dilaporkan bahawa ucapan kedua-dua insan itu tidak dialu-alukan oleh beberapa anggota parti ini. Beberapa sumber-sumber juga melaporkan bahawa parti itu juga merancang untuk memfailkan tuntutan mahkamah terhadap Presiden Moon.

Yoo Seong-min, bekas Presiden BMP, tidak menghadiri kongres pengasasan. Yoo Young-ha, seorang tokoh pro-Park Geun-hye, telah keluar dari LKP sehari sebelum pembentukan parti ini.

Kepimpinan

Presiden

Setiausaha Agung

Keputusan pilihan raya

Pilihan raya presiden

Pilihan raya umum

Pilihan raya kecil

Nota

Rujukan

Pautan luar 
Laman web rasmi

Parti politik di Korea Selatan